**The Selecter** er et band fra Coventry i England som var sammen med band som The Specials, Bad Manners og The Beat et av bandene som sto i spissen for den andre bølgen av ska på slutten av 1970- og begynnelsen av 1980-tallet.

I forbindelse med at The Specials i 1979 skulle gi ut sin debutsingel manglet de en B-side. Trommeslager John Bradbury hadde imidlertid spilt inn en instrumental med navnet *The Selecter* i 1977. Singelen ble en hit, og Neol Davis, som hadde vært med på melodien samlet et band under samme navn kort tid etter. Bandets første egne singel, *On My Radio*, utgitt i oktober 1979, nådde 8.-plass på de britiske listene, noe som skulle bli bandets beste listeplassering på singellista. Albumet *Too Much Pressure*, som kom i 1980, nådde imidlertid helt til 5.-plass på albumlista. Etter denne kommersielle suksessen forlot bandet 2 Tone Records og signerte for Chrysalis Records, men albumet *Celebrate the Bullet*, der bandet eksperimenterte med flere musikksjangre, i motsetning til den lettbeinte skaen på debutalbumet, ble ingen suksess. På dette tidspunktet hadde det også oppstått motsetninger i bandet, og bandet gikk i oppløsning ikke lenge etterpå.

Vokalist Pauline Black begynte etter oppløsningen som programleder, og har også arbeidet som skuespiller og spilt mot blant andre Christopher Lee og Christopher Eccleston. Hun ga også ut flere solosingler. I 1991 fikk hun og Neol Davis en forespørsel fra Bad Manners om å opptre med dem, og suksessen dette medførte førte til at bandet ble gjenopprettet med både gamle og nye medlemmer. Bandet har siden, med ulike besetninger, gitt ut en rekke album, dog uten spesiell kommersiell suksess. Black og Davis har også opptrådt som den akustiske duoen *Selecter Accoustic*, og gitt ut to plater under dette navnet. De har også deltatt i prosjektet 3 Men + Black, som har gitt ut en CD.

Medlemmer
---------

### 1979-1982

* Pauline Black – sang
* Arthur «Gaps» Hendrickson – sang
* Neol Davis – gitar
* Compton Amanor – gitar
* Charley «H» Bembridge – trommer
* Desmond Brown – keyboard (1979–1981)
* Charley Anderson – bass (1979–1981)
* James Mackie – keyboards (1981–1982)
* Adam Williams – bass (1981–1982)

### 1991-1995

* Pauline Black – sang
* Neol Davis – gitar
* Martin Stewart – keyboard
* Arthur «Gaps» Hendrickson – sang

### 1997-1999

* Pauline Black – sang
* Neol Davis – gitar
* Martin Stewart – keyboard
* Richard Wayler – sang
* Paul Seacroft – gitar
* Nick Welsh – bass
* Al Fletcher – trommer

### 1999-

* Pauline Black – sang
* Neol Davis – gitar
* Martin Stewart – keyboard
* Paul Seacroft – gitar

Eksterne lenker
---------------

* (en) Offisielt nettsted Rediger på Wikidata

* (en) The Selecter – kategori av bilder, video eller lyd på Commons Rediger på Wikidata
* (en) The Selecter på Internet Movie Database Rediger på Wikidata
* (en) The Selecter på Apple Music Rediger på Wikidata

* (en) The Selecter på Discogs Rediger på Wikidata

* (en) The Selecter på MusicBrainz Rediger på Wikidata

* (en) The Selecter på Spotify Rediger på Wikidata

* (en) The Selecter på Songkick Rediger på Wikidata

* (en) The Selecter på Last.fm Rediger på Wikidata

* (en) The Selecter på AllMusic Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** BNF **·** BNF (data) **·** BBC Things **·** MusicBrainz **·** Discogs **·** AllMusic
 |